Рудолф Щайнер. Един модерен пророк, Мириам Гебхарт
Рудолф Щайнер. Един модерен пророк,
-----------------------------------


Мириам Гебхарт
--------------


**Рудолф Щайнер** основава антропософията и валдорфската педагогика, изявява се като философ, езотерик и гуру. Надарен с тънко усещане за проблемите на съвременниците си, той черпи от най-различни течения на своята епоха, за да изгради програма за намиране на смисъла на живота. Както и много други реформисти от началото на ХХ век, той акцентира върху теми, които – тогава, както и сега – вълнуват хората: възпитание, здраве, религия, дискомфорт от забързания ритъм на модерния живот. Учението на Щайнер въздейства и днес: валдорфските училища се радват на голяма популярност, почти във всеки супермаркет могат да бъдат открити хранителни продукти и козметика, създадени по антропософски предписания.


В тази биография Мириам Гебхарт разглежда майстора на превращенията Щайнер в контекста на неговото време и го ситуира сред изобилието от реформистки движения от началото на ХХ век. Така тя рисува портрета на един модерен пророк.

„Освежаващо непочтителна книга, но също така поднасяща интелигентни обобщения и добре обосновани мнения. Гебхарт изгражда образа на един съвсем различен Рудолф Щайнер, който по вълнуващ начин се оказва близък до модерното светоусещане.“
* „Франкфуртер рундшау“
* „Критично, амбициозно и умно.“
* „Нойе цюрихер цайтунг“
